מנואלה סטלמך

ביוגרפיה

מנואלה סטלמך נולדה במזרח ברלין והתאמנה בקבוצת השחייה של דינמו ברלין.
באליפות אירופה בשחייה שנערכה בסופיה, בולגריה בשנת 1985 זכתה סטלמך ב-4 מדליות שתיים זהב ושתיים כסף. מדליות זהב במשחי שליחות 4x100 מטר חופשי (3:44.46 דקות) ו-4x200 מטר חופשי (8:03.82 דקות). מדליות כסף במשחה ל-100 מטר חופשי (55.77 שניות, אחרי בת ארצה הייקה פרידריך - 55.71 שניות) ובמשחה ל-200 מטר חופשי (1:59.88 דקות). 
באליפות העולם בשחייה שנערכה במדריד, ספרד באוגוסט 1986 זכתה סטלמך ב-3 מדליות שתיים זהב ואחת כסף. מדליות זהב במשחה שליחות 4x100 מטר חופשי בשיא עולם חדש של 3:40.57 דקות, לפני ארצות הברית (3:44.04 דקות) והולנד (3:46.89 דקות) ובמשחה שליחות 4x200 מטר חופשי בשיא עולם חדש נוסף של 7:59.33 דקות, לפני ארצות הברית (8:02.12 דקות) והולנד (8:09.59 דקות) ובכך הייתה זו הרביעייה הראשונה בהיסטוריה ששוחה מתחת ל-8 דקות במשחה זה. מדליית כסף במשחה ל-200 מטר חופשי בתוצאה של 1:58.90 דקות, אחרי בת ארצה פרידריך שקבעה שיא תחרות חדש של 1:58.26 דקות ולפני מרי טי מאהר מארצות הברית (2:00.14 דקות). בנוסף, היא סיימה במקום הרביעי במשחה ל-100 מטר חופשי בתוצאה של 55.86 שניות, המנצחת במשחה זה הייתה בת ארצה קריסטין אוטו - 55.05 שניות.
באליפות אירופה בשחייה שנערכה בסטרסבורג, צרפת בשנת 1987 זכתה סטלמך ב-5 מדליות 3 זהב ו-2 כסף. מדליות זהב במשחי השליחות 4x100 מטר חופשי (3:42.58 דקות), 4x100 מטר מעורב (4:04.05 דקות) ו-4x200 מטר חופשי בשיא עולם חדש של 7:55.47 דקות, שיא שהחזיק מעמד 17 שנים ונשבר באולימפיאדת אתונה על ידי רביעיית השליחות של ארצות הברית (7:53.42 דקות). מדליות כסף במשחה ל-100 מטר חופשי (55.49 שניות, אחרי המנצחת בת ארצה קריסטין אוטו - 55.38 שניות) ובמשחה ל-200 מטר חופשי (1:58.95 דקות). 
באולימפיאדת סיאול (1988) זכתה סטלמך בשלוש מדליות, שתיים זהב ואחת ארד. מדליות זהב במשחה שליחות 4x100 מטר חופשי בשיא אולימפי חדש של 3:40.63 דקות, לפני הולנד (3:34.39 דקות) וארצות הברית (3:44.25 דקות) ו-4x100 מטר מעורב כששחתה בשלב המוקדמות. מדליית ארד במשחה ל-200 מטר חופשי בתוצאה של 1:59.01 דקות, אחרי בת ארצה פרידריך 1:57.65 דקות וסילביה פול מקוסטה ריקה (1:58.67 דקות). בנוסף, היא סיימה במקום הרביעי במשחה ל-100 מטר חופשי בתוצאה של 55.52 שניות, המנצחת הייתה בת ארצה אוטו (54.93 שניות). 
באליפות אירופה בשחייה שנערכה בבון, גרמניה בשנת 1989 זכתה סטלמך ב-4 מדליות 3 זהב ואחת כסף. מדליות זהב במשחה ל-200 מטר חופשי (1:58.93 דקות), במשחי השליחות 4x100 מטר חופשי (3:42.46 דקות) ו-4x200 מטר חופשי (7:58.54 דקות) ומדליית כסף במשחה ל-100 מטר חופשי (55.40 שניות, שתי מאיות השנייה איטי מהמנצחת בת ארצה קטרין מייזנר - 55.38 שניות). 
באליפות העולם בשחייה שנערכה בפרת', אוסטרליה בינואר 1991 זכתה סטלמך ב-3 מדליות אחת מכל סוג. מדליית זהב במשחה שליחות 4x200 מטר חופשי בתוצאה של 8:02.56 דקות, לפני הולנד (8:05.97 דקות) ודנמרק (8:07.20 דקות), מדליית כסף במשחה שליחות 4x100 מטר חופשי בתוצאה של 3:44.37 דקות, אחרי ארצות הברית (3:43.26 דקות) ולפני הולנד (3:45.05 דקות) ומדליית ארד במשחה שליחות 4x100 מטר מעורב בתוצאה של 4:10.50 דקות, אחרי ארצות הברית 
(4:06.51 דקות) ואוסטרליה (4:08.04 דקות). בנוסף, היא סיימה חמישית במשחה ל-100 מטר חופשי בתוצאה של 56.45 שניות, המנצחת במשחה הייתה ניקול הייזלט מארצות הברית (55.17 שניות).
באליפות אירופה בשחייה שנערכה באתונה, יוון באוגוסט אותה שנה, זכתה סטלמך במדליית כסף אחת במשחה שליחות 4x200 מטר חופשי (8:10.26 דקות). 
באולימפיאדת ברצלונה (1992) זכתה סטלמך במדליית ארד במשחה ל-4x100 מטר חופשי בתוצאה של 3:41.60 דקות, אחרי ארצות הברית שקבעה שיא עולם חדש (3:39.46 דקות) וסין (3:40.12 דקות).
באליפות אירופה בשחייה שנערכה בשפילד, אנגליה בשנת 1993 זכתה סטלמך במדליית זהב במשחה שליחות 4x100 מטר חופשי בתוצאה של 3:41.69 דקות.

שימוש בסמים

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. בין היתר, השחיינית בריגיט מיינקה ספרה ששחייניות נבחרת מזרח גרמניה השתמשו באימרוץ נרחב .